open-index/open-wikipedia-markdown huggingface dataset:
Anders Wilhelm Perttunen

**Anders Wilhelm Perttunen** alias **Antti Ville Perttunen**, eli Rosvo-Perttunen (10. toukokuuta 1851, Oulu – 6. heinäkuuta 1877, Kuopio) oli tunnettu rikollinen.

Perttusesta tuli jo varhain tunnettu rikollinen, jota voidaan verrata sen ajan vastaaviin kuuluisuuksiin, esimerkiksi Hallin Janneen, Haapojan Mattiin ja Gabriel Sutkiin. Päinvastoin kuin edellä mainitut, Perttunen ei ollut väkivaltainen. Hän oli varas, kelmi ja veijari, joka nautti ympäristönsä vähäväkisten suojelua ja arvostusta. Suomalaisen Kirjallisuuden Seuran arkistossa on yli sata erilaista kertomusta ja tapausta Perttusen tekemisistä.

Perttusen pääasiallinen toiminta-alue oli laaja: Oulun läänin lisäksi koko Pohjois-Suomi, Kainuu ja Savo aina Mikkeliä myöten. Kotipaikkanaan Perttunen piti Limingan ja Raahen seudun syrjäkyliä. Perttunen maksoi piilottajilleen avokätisesti. Tiedetään jopa isojen talollisten häntä piilotelleen isojen rahojen toivossa. Perttunen pidätettiin Limingassa 5. joulukuuta 1874 ja hän sai elinkautisen kuritushuonerangaistuksen 17. syyskuuta 1875. Perttusen elämän loppuvaiheista ei ole varmaa tietoa. Perttusen kerrotaan kuolleen heinäkuussa 1877 Kuopion vankilassa. Erään tarinan mukaan hänen kuitenkin väitetään lahjoneen vartijat valehautaamaan hänet ja paenneen sen jälkeen Amerikkaan.

Ohjaaja Martti Kadenius käsikirjoitti ja ohjasi Perttusesta kertovan musiikkinäytelmän, "Rosvo-Perttunen". Näytelmä herätti suurta huomiota osakseen kun se esitettiin Limingassa 2003 ja 2005. Näytelmän myötä heräsi myös keskustelu siitä, onko soveliasta tuoda Perttusen tapaista rikollista näyttämölle ja tavallaan romantisoida hänen tarinansa "totuuden vastaiseksi".

## Lähteet
*Brunni Leo, Rosvo-Perttunen, Oulun Sukututkija -lehti, 2000:1
* 
## Aiheesta muualla
* Artikkeli Perttusen pidätyksestä 
* Jouko Vahtola: "Ahas Tuinanen" – Tarinaa ja totta Rosvo-Perttusesta 
* Rosvoritari Perttunen - kahden maakunnan kauhu, Seura, 01.07.1936, nro 27, s. 16, Kansalliskirjaston digitaaliset aineistot
Libero (aikakauslehti)

**Libero** oli suomalainen vasemmistolainen mielipide- ja kulttuurilehti, joka ilmestyi neljä kertaa vuodessa. Sitä julkaisi Libero ry. Lehden viimeisenä päätoimittajana toimi Teemu Vaarakallio. Lehti tuli jäsenetuna Vasemmistonuorten jäsenille, ja sen pystyi myös tilaamaan.

## Historia
Lehti perustettiin vuonna 1945 nimellä *Terä*. Vuonna 1981 Terä vaihtoi nimekseen *Uusi valta*. Vuonna 1987 lehti uudistui *Libero*-nimiseksi tabloid-tyyppiseksi lehdeksi. *Libero* on Vasemmistonuorten (ent. Suomen demokraattinen nuorisoliitto) jäsenetulehti. Libero sai vuonna 2007 Kultti ry:n vuoden laatulehti -palkinnon. Vasemmistonuorten lakkauttaessa keväällä 2024 lehden tukemisen taloudellisista syistä, päätettiin samalla lehden julkaisemisen lopettaminen saman vuoden loppuun mennessä.  Liberon viimeinen numero ilmestyi joulukuussa 2024.

## Päätoimittajat
### Terä
* Jukka Parkkari
* Helena Hölttä
* Veli Päivärinta
* Alpo Ruuth
* Pekka Saarnio 1965

### Libero
* Pekka Toivola 1987–1988
* Sirpa Kärkkäinen 1989
*  Harri Ylönen 1990–1991 
* Aleksi Bardy 1991–1994
* Janne Mäkinen 1991 (toimitusihteeri)
* Kristiina Markkanen 1993 (toimitussihteeri)
* Minna Kumpulainen 1995–1998
* Kyösti Niemelä 1995-1998 (vastaava päätoimittaja)
* Asmo Koste 1998 ja 2000 (vastaava päätoimittaja)
* Asko Laitinen 1998–2001
* Perttu Iso-Markku 2002–2005
* Marcus Floman 2005–2007
* Veera Nuutinen 2008–2010
* Eliisa Alatalo 2010–2012
* Niko Peltokangas 2012–2019
* Kalle Erkkilä (sijainen) 2014–2015
* Joonas Pulkkinen 2019–2022
* Teemu Vaarakallio 2022–2024

## Lähteet

## Aiheesta muualla
* Liberon kotisivu
Henkilöstöala Hela

**Henkilöstöala Hela ry** (yhdistysrekisterissä *Henkilöstöala HELA ry*) on henkilöstöä vuokraavien ja muita henkilöstöpalveluita (rekrytointi, ulkoistaminen, henkilöstön kehittäminen) tarjoavien yritysten työnantaja- ja toimialaliitto. Liiton nimi oli helmikuuhun 2023 asti **Henkilöstöpalveluyritysten liitto HPL**. Henkilöstöala Hela tekee henkilöstöyritysten edunvalvontaa työnantaja- ja elinkeinopoliittisissa asioissa, antaa lausuntoja sekä edustaa alaa eri viranomaisten ja sidosryhmien työryhmissä. 

Henkilöstöala Hela perustettiin vuonna 1989 nimellä **Työvoiman vuokrausalan Työnantajayhdistys** silloisen Liiketyönantajien Erityisalojen Työnantajaliiton alayhdistykseksi. Liiton perustivat työvoiman vuokrausta harjoittaneet yritykset ja ohjelmatoimistot, jotka vuokrasivat ravintoloille ja laivoille ravintolamuusikoita ja tiskijukkia. Liiton ensimmäinen toimitusjohtaja oli Ilkka Pohjanoksa.

## Toiminta
Henkilöstöala Helassa on jäsenenä yli 400 henkilöstöpalveluyritystä (2025). Jäsenyritykset ovat sitoutuneet noudattamaan Helan laatimia periaatteita. 

Henkilöstöala Hela neuvottelee Henkilöstöalan yleissitovan työehtosopimuksen yhdessä Toimihenkilöliitto ERTOn kanssa. Sitä sovelletaan henkilöstöalan yritysten omassa toimistossa työskentelevään henkilöstöön sekä vuokratyöntekijöihin silloin, kun nämä työskentelevät taloushallinto-, tietojenkäsittely- ja toimistotehtävissä. Vuokratyössä sovellettava työehtosopimus määräytyy työsopimuslain 2 luvun 9 pykälän mukaan.

Lisäksi Henkilöstöala Hela laatii alan yleiset sopimusehdot, teettää alaa koskevia tutkimuksia ja tilastoja ja antaa työsuhteisiin liittyvää neuvontaa ja koulutusta jäsenyrityksilleen.

Liiton toimitusjohtaja on Merru Tuliara.

## Historia
Yhdistyksen alkuaikoina siihen kuului 60 yritystä, jotka työllistivät yhteensä 8000 työntekijää. Liiton ensimmäisinä vuosina neuvoteltiin muun muassa ravintolamuusikoita ja tiskijukkia koskevasta työehtosopimuksesta. Sopimuksesta neuvoteltiin vuoteen 2014 saakka.

Yhdistyksen sääntöjä muutettiin  vuonna 1993 siten, että jäseninä voivat olla myös yksityiset työnvälitys- ja headhunting-yritykset. Vuonna 1994 yhdistys muutti nimensä Työvoimanvuokrausalan työnantajayhdistyksestä Työvoimapalvelualan työnantajayhdistykseksi. Vuonna 2001 yhdistys muutettiin sääntömuutoksella liitoksi ja liitto erkani Erityisalojen Työnantajaliitosta omaksi liitokseen. Liiton tehtäviin lisättiin elinkeinopoliittiset asiat. Liiton nimi vaihtui vuoden 2002 alusta Henkilöstöpalveluyritysten Liitoksi. Vuonna 2005 Teollisuuden ja Työnantajain Keskusliitto ja Palvelutyönantajat yhdistyivät muodostaen nykyisen Elinkeinoelämän keskusliiton, jonka jäseneksi myös Henkilöstöala Hela liittyi.

Liitto liittyi vuonna 2000 alan kansainväliseen kattojärjestöön Ciett:iin eli nykyiseen *World Employment Confederation WEC*:iin.

Toimihenkilöliitto Erton kanssa HPL neuvotteli ensimmäistä kertaa alan työehtosopimuksesta vuonna 2000 ja tuorein sopimus neuvoteltiin vuonna 2025. Sopimus kattoi oman toimiston toimihenkilöt sekä vuokratut toimihenkilöt konttori-, taloushallinto- ja ATK-alalla.

## Lähteet
Gorehound

**Gorehound** on vuosina 1990–2000 Suomessa julkaistu elokuva-alan aikakauslehti. Lehti keskittyi erityisesti kauhu-, kultti- ja underground-elokuviin. 

Lahtelainen elokuvalehti sai julkaisijakseen vuonna 1992 yhdistyksen nimeltä **Dark Fantasy ry**, joka toimi aktiivisesti silloista videosensuuria vastaan. Yhdistys luovutti vuonna 1998 Suomen hallitukselle sensuuria vastustaneen 20&nbsp;000 nimeä sisältäneen adressin. 

Kun vuonna 2001 laki muuttui koskemaan enää vain aikuisille tarkoitettuja elokuvia, oli Gorehound saavuttanut osittain päämääränsä. Gorehoundin lopetettua jatkoivat osittain samat toimittajat valtavirran elokuviin enemmän keskittyneen elokuvalehti Hohdon julkaisemista.

## Päätoimittajat
*Freddy K. (N:o 1–4)
*Tommi Koivula (N:o 5–11)
*Mikko Aromaa (N:o 12, 14, 16, 18, 20, 22–34)
*Jukka Halttunen (N:o 13, 15, 17, 19, 21)

## Katso myös
* Luettelo suomalaisista elokuvalehdistä ja -verkkojulkaisuista

## Lähteet
*

## Aiheesta muualla
* Dark Fantasyn Gorehound sivut Internet Archivessa (-1999)
* Hohdon Gorehound sivut Internet Archivessa (1999-)
Jiří Bubla

**Jiří Bubla** (s. 27. tammikuuta 1950 Ústí nad Labem, Tšekkoslovakia) on tšekkiläinen entinen jääkiekkoilija. Puolustaja Jiří Bubla oli yksi tunnetuimmista pelaajista Tšekkoslovakian maajoukkueessa 1970-luvulla. Hän oli hyvä ylivoimapelaaja ja varma puolustaja. Hän pystyi pelaamaan tehokkaasti hyökkäyksessä ja puolustuksessa, hänellä oli tehokkaat ja tarkat laukaukset. Bubla pelasi NHL:ssä mutta ei oikein sopeutunut suhteellisen pienikokoisena puolustajana NHL:n suurten hyökkääjäpelaajien kovaotteiseen peliin. Hän pelasi kuitenkin yli 250 NHL-ottelua tehden 17 maalia ja 101 maalisyöttöä. Bubla pelasi NHL:ssä Vancouver Canucks -seurassa.

Vuonna 1987 Bubla pidätettiin Itävallassa järjestetyjen jääkiekon MM-kisojen yhteydessä heroiinin salakuljetuksesta ja tuomittiin useaksi vuodeksi vankilaan.

Bublan poika Jiří Šlégr on myös menestynyt jääkiekkoilija.

## Seuraura

* 1967–1980 CHZ Litvinov
* 1980–1982 Sparta Praha
* 1982–1986 Vancouver Canucks

## Parhaat saavutukset

* jääkiekon olympiahopea 1976
* yhdeksät jääkiekon maailmanmestaruuskisat
* kolme jääkiekon maailmanmestaruutta 1972, 1976, 1977
* viisi MM-hopeaa
* yksi MM-pronssi
* Kanada Cupin hopea 1976

## Erikoispalkintoja

* IIHF jääkiekon maailmanmestaruuskisojen paras puolustaja 1979
* IIHF jääkiekon maailmanmestaruuskisojen All Stars-joukkueessa 1978, 1979

## Lähteet

## Aiheesta muualla
* Legends of Hockey
Erkki Koiso

**Erkki Antero "Iivari" Koiso** (13. huhtikuuta 1934 Tampere – 9. heinäkuuta 2000 Tampere) oli suomalainen jääkiekkopuolustaja, joka edusti Tampereen Ilvestä aikana 1951–1961 ja kahden kauden ajan (65-66, 66-67) toimi joukkueen valmentajana. Koiso voitti pelaajana neljä SM-kultaa ja kerran myös valmentajana. Koiso puki maajoukkueen edustusasun päälleen viidessä arvoturnauksessa. Maaotteluita hänelle kertyi yhteensä 67. Koiso on aateloitu jääkiekkoleijonaksi sekä Ilves Hockey Legends -kunniagalleriaan. 

Erkki Koiso oli koulutukseltaan merkonomi. Jääkiekkouransa jälkeen Koiso toimi vuodesta 1970 tamperelaisen vaatetusliike Koiso Oy:n toimitusjohtajana. Liikkeen oli vuonna 1897 perustanut hänen isoisänsä, ja se toimi vuonna 1997 edelleen samalla paikalla Tampereen Keskustorin laidalla. Koiso Oy oli vuonna 1997 vanhin yksityinen vaatealan liike Suomessa.

## SM-pelaajatiedot

## Saavutukset ja palkinnot
*4 Suomen mestaruutta pelaajana (1952, 1957, 1958, 1960)
*1 Suomen mestaruus valmentajana (1966)
*Lynces Academicin parhaan puolustajan patsas (1957, 1960)
*Ilves Hockey Legends -aatelointi
*Suomen Jääkiekkoleijona #28

## Lähteet
### Viitteet
Juba

**Juba** voi tarkoittaa seuraavia:

* Juba I, Numidian kuningas noin 55–46 eaa.
* Juba II, Mauretanian kuningas noin 25 eaa. – 23 jaa.
* Jussi ”Juba” Tuomola, suomalainen sarjakuvapiirtäjä
* Juba, väitetty Irakin vastarinnan tarkka-ampuja
* Juba, Etelä-Sudanin pääkaupunki
* Juban arabia, eteläsudanilainen kreolikieli.
Rauno Meriö

**Rauno Martti Meriö** (s. 22. lokakuuta 1933 Käkisalmi) on suomalainen kenraaliluutnantti, joka toimi Ilmavoimien komentajana vuosina 1975–1987.

## Sotilasura
Meriö valmistui Kadettikoulusta vuonna 1955. Hän sai Vampire-suihkukonekoulutuksen. Vuosina 1959–1960 Meriö toimi lennonopettajana Ilmasotakoulussa Kauhavalla. Kapteeniksi ylennetty Meriö opetti ilmasotatekniikkaa Sotakorkeakoulussa vuosina 1962–1966 suorittaen samalla diplomi-insinöörin tutkinnon. SKK:n ilmasotalinjan hän kävi itse vuosina 1966–1967 edeten tätä kautta Ilmavoimien Esikuntaan. Totaalisen maanpuolustuksen kurssin Meriö suoritti vuonna 1972 yleten everstiksi. Meriö toimi Ilmasotakoulun johtajana vuosina 1972–1973 sekä Lapin Lennoston ensimmäisenä komentajana Rovaniemellä vuosina 1973–1975.

Kenraalimajuriksi ylennetty Meriö nimitettiin ilmavoimien komentajaksi vuonna 1975. Meriö ajoi Draken-hävittäjien lisähankintoja Lapin Lennostolle ja Satakunnan Lennostolle. Hän myös puolsi Hawk-harjoitushävittäjien lisähankintoja. Meriö ylennettiin kenraaliluutnantiksi 1980. Hänen komentajakauteensa sattui vuodenvaihteen 1984–1985 ohjusvälikohtaus, jossa Inarinjärveen putosi harhautunut neuvostoliittolainen ilmamaaliohjus. Sen puitteissa pohdittiin, onko Suomen ilmavalvonta tarpeeksi tehokas.

## Sotilasuran jälkeen
Meriö oli Karjalan Liiton puheenjohtajana vuosina 1990–1995. Hän puolusti julkisuudessa Karjalan palautusta ja on 2000-luvun alusta ollut ProKarelian toisena puheenjohtajana.

Vuoden 1999 eduskuntavaaleissa Meriö oli Nuorsuomalaisten ja europarlamenttivaaleissa Kokoomuksen ehdokkaana.

## Muuta
Sotilasuransa aikana Meriö seurasi tiiviisti ufotutkimusta ja hän myös suomensi jonkin verran ulkomaista ufokirjallisuutta. Yksi tällaisia kirjoja on *Humanoidit* (1972). Tätä ennen hän käänsi saksan- ja englanninkieliset teokset *Waffe und Wirkung bei der Fliegerabwehr* (1966), *Fighters* (1968), *Bombers* (1968) ja *Fighters 1914–1919* (1969).

## Lähteet
* Rauno Meriö Puolustusvoimien sivulla
Kaimaanit

**Kaimaanit** (Caimaninae) on alaheimo alligaattoreiden (Alligatoridae) heimossa. Sana *kaimaani* on peräisin Karibian alueelta, missä alligaattoria kutsutaan *acojomaksi*.

## Luokittelu

*Sileäotsakaimaanit *Paleosuchus*
** Sileäotsakaimaani (*Paleosuchus trigonatus*)
** Kääpiökaimaani (*Paleosuchus palpebrosus*)
*Varsinaiset kaimaanit *Caiman*
** Leveäkuonokaimaani (*Caiman latirostis*)
** Silmälasikaimaani (*Caiman crocodylus*)
** Jacarenkaimaani (*Caiman yacare*)
* *[[Melanosuchus]]*
** Suokaimaani (*Melanosuchus niger*)
Remu plays Hurriganes

**Remu plays Hurriganes** on Remu Aaltosen johtama yhtye, joka soittaa Hurriganesin musiikkia. Yhtye oli toiminnassa ensimmäisen kerran 1990-luvulla. Aaltonen perusti yhtyeen uudelleen vuonna 2019.

## Historia
Aaltonen perusti yhtyeen vuonna 1993. Projekti alkoi hämeenlinnalaisen musiikkivaikuttajan Arno Carstedtin ideasta. Aluksi Aaltosen säestäjäksi tuli Hurriganes-tyylistä rockia soittava hämeenlinnalainen yhtye Mama Grande. Remun lisäksi kokoonpanoon kuuluivat Timo ”Häkä” Mann (basso), Patti Patoila (rummut) ja Willie Devone (kitara). 

Aluksi yhtyeen oli tarkoitus tehdä vain yksittäisiä esiintymisiä, mutta suuren kysynnän vuoksi yhtye päätti tehdä kokonaisen kiertueen. Kokoonpanoa vahvistettiin Jarkko Evellä ja Tatu Mannbergilla. Tällä kokoonpanolla yhtye toimi vuosina 1993–1994. Suomen lisäksi Remu plays Hurriganes esiintyi Ruotsissa, missä sitä markkinoitiin Hurriganes-nimellä. Eve erosi yhtyeestä vuoden 1994 lopussa.

Myöhemmin kokoonpano muuttui vuosien aikana useasti: yhtyeessä vaikuttivat eri aikoina muun muassa Rocka Merilahti, Jukka Orma, Mikko Löytty sekä useat muut suomalaiset rock-muusikot. 

Remu plays Hurriganes -projekti julkaisi vuonna 1994 live-albumin *[[Roadrunner Tour]]*. Projekti lopetti toimintansa 1990-luvun lopulla, jolloin Remu Aaltonen ryhtyi esiintymään Harri ja Rocka Merilahden kanssa nimellä **Remu & Hurriganes**.

### Uudelleenperustaminen
Remu Aaltonen jatkoi esiintymistä Remu plays Hurriganes -nimellä vuonna 2019 sen jälkeen, kun Remu & Hurriganes oli lopettanut. Vuonna 2019 kokoonpanoon kuuluivat Aaltosen lisäksi kosketinsoittaja Mikko Rintanen, basisti Rude Rothstén ja kitaristi Juho Pitkänen. Vuodesta 2021 lähtien kokoonpanossa ovat Aaltosen ja Pitkäsen lisäksi soittaneet basisti Hannu Sormunen ja rumpali Kari Välimäki.

Vuonna 2021 Emsalö Music julkaisi yhtyeen livealbumin *[[Live In Mariehamn]]*. Sen kappaleet on äänitetty Maarianhaminassa 29. joulukuuta 1993.

## Diskografia
* *[[Roadrunner Tour]]* (1994)
* *[[Live In Mariehamn]]* (2021)

## Jäsenet
### Nykyiset jäsenet
* Remu Aaltonen (laulu ja lyömäsoittimet)
* Juho Pitkänen (kitara, laulu)
* Hannu Sormunen (bassokitara, taustalaulu)
* Kari Välimäki (rummut, taustalaulu)

## Lähteet
* 
### Viitteet
Eino Laihiala

**Eino Laihiala** (22. marraskuuta 1916 Terijoki &ndash; 10. lokakuuta 1991 Jyväskylä) oli suomalainen Mannerheim-ristin ritari ja sotilas.

Luutnantti Laihiala nimitettiin 21. joulukuuta 1944 Vapaudenristin 2. luokan Mannerheim-ristin ritariksi numero 172. 

Myöntämisen perusteina mainitaan Laihialan kunnostautuminen jatkosodan hyökkäysvaiheessa 1941 Onkamuksen järvikapeikkoja aukaistaessa. Tuolloin Laihiala asettui miehistönsä kanssa vapaaehtoisesti mottiin, aiheutti mottia puolustaessaan viholliselle suuret tappiot ja mahdollisti omien päävoimien murtautumisen kapeikkojen läpi. Myöhemmin samana vuonna Laihiala valtasi Äänisen Suurlahdella vihollisen proomuryhmän runsaine lasteineen. Suurhyökkäyksen torjuntataisteluissa vuonna 1944 Laihialan komppania viivytti vihollista Mainila-Joutselän suunnassa 16 tunnin ajan aiheuttaen viholliselle satojen miesten tappion ja antaen omille joukoille aikaa puolustuksensa järjestämiseen.

Pitkän uran puolustusvoimissa tehnyt Laihiala siirtyi reserviin majurina vuonna 1971.

## Lähteet
*
Leo Gudas

**Leo Gudas** (s. 20. toukokuuta 1965 Bruntal, Tšekkoslovakia) on tšekkiläinen entinen jääkiekkoilija. Pelipaikaltaan hän oli puolustaja.

Gudas aloitti uransa Sparta Prahassa, jossa hän pelasi kaudet 1987–1990. Tämän jälkeen hän siirtyi SM-liigan JYPiin, jossa pelasi kaudet 1990–1992. Ensimmäisen kautensa päätteeksi hänet valittiin SM-liigan tähdistökentälliseen. Lisäksi hän voitti runkosarjan tehotilaston. Seuraavalla kaudella hän pelasi Saksassa Hedos Münchenissä, kunnes siirtyi loppukaudesta takaisin Sparta Prahaan. Hän aloitti Prahassa myös kauden 1993–1994, mutta siirtyi kesken kauden Sveitsiin EHC Bieliin. Kauden 1994–1995 Gudas pelasi Norjassa ja kauden 1995–1996 Tšekissä Kometa HC Brno -joukkueessa. Seuraavat kaksi kautta hän pelasi Ruotsin 1. divisioonassa IF Troja Ljungby -joukkueessa. Seuraavaksi hän pelasi kaudet 1998–2000 Saksan DEL-liigassa Augsburger Pantherissa ja kaudet 2000–2002 Saksan 2. Bundesliigassa Heilbronner EC -joukkueessa. Uransa viimeisen kauden 2002–2003 hän pelasi Tšekissä HC Berounsti Medvedi -joukkueessa.

Calgary Flames varasi Gudaksen NHL:ään 1990 varaustilaisuuden 12. kierroksella numerolla 251, mutta hän ei ikinä pelannut NHL:ssä. Maajoukkueurallaan Gudas edusti Tšekkoslovakiaa vuoden 1991 Kanada Cupissa ja 1992 talviolympialaisissa, jossa joukkue saavutti olympiapronssia. Hän oli mukana myös vuosien 1989, 1990, 1991 ja 1992 MM-kisoissa sekä Tšekin joukkueessa vuoden 1993 MM-kilpailuissa. Saldona MM-turnauksista oli neljä pronssia.

Leon poika Radko Gudas on jääkiekkoilija, joka pelaa NHL:ssä.

## Lähteet

## Aiheesta muualla
* 
*
Cromwell

**Cromwell** on seuraavien henkilöiden sukunimi:

*Elizabeth Cromwell (1598–1665), Oliver Cromwellin puoliso
*James Cromwell (s. 1940), yhdysvaltalainen TV- ja elokuvanäyttelijä
*John Cromwell (1887–1979), yhdysvaltalainen elokuvaohjaaja ja näyttelijä
*Oliver Cromwell (1599–1658), englantilainen sotilasjohtaja ja poliitikko, lordiprotektori 1653–1658
*Richard Cromwell (1626–1712), Englannin lordiprotektori 1658–1659, Oliver Cromwellin poika
*Richard Cromwell, oik. *Roy Radabaugh* (1910–1960), yhdysvaltalainen näyttelijä, kirjailija ja taiteilija
*Thomas Cromwell (1485–1540), englantilainen poliitikko
*Tiffany Cromwell (s. 1988), australialainen maantiepyöräilijä.

Nimi Cromwell voi viitata myös seuraaviin:
* A27M Cruiser Tank VIII Cromwell, Oliver Cromwellin mukaan nimetty panssarivaunu
* *[[Cromwell (elokuva)|Cromwell]]*, vuoden 1970 elokuva.
Revonnenä

**Revonnenä** () on Pietarin kaupungin Primorjen piiriin  kuuluva taajama Siestarjoen eteläpuolella Suomenlahden rannalla. Alue on saanut nimensä nenämäisestä niemestä. Alueella on nykyisin varakkaiden venäläisten vapaa-ajan rakennuksia eli datšoja.

## Lähteet
Marko Pyhtilä

**Marko Pyhtilä** (s. 1970) on nykykulttuurin tutkimuksesta väitellyt filosofian tohtori ja kirjailija, jonka näytelmiä ovat esittäneet Jyväskylän Teatteri Poleemi, Helsingin Teatteri Poleemi sekä Teatteri Vastavoima Jyväskylässä. Pyhtilä on syntynyt Raahessa, väitellyt tohtoriksi 2005 Jyväskylässä ja asunut vuodesta 2009 Prahassa. Pyhtilän isoisä oli raahelainen taidemaalari Paavo Pyhtilä (1927-2019).

Pyhtilä on soittanut kitaraa, säveltänyt ja levyttänyt yhtyeissä King Surfers, Liimapäät sekä Selkkaus. Hän on myös säveltänyt musiikkia televisiosarjaan Hälytysvalot (1993) sekä omiin musikaalinäytelmiinsä. Hän on opiskellut elokuvantekemistä, kirjoittamista, kirjallisuutta ja filosofiaa. 

## Teokset
### Kirjat
* Turania (Kovasana, 2022) romaani
* Kadonneen mestarin tapaus (Kovasana, 2020) romaani
* Kansainväliset situationistit (Like, 2005) tietokirja
* Taiteen kritiikki ja kritiikin taide - länsimaisen kulttuurinihilismin lyhyt historia (Like, 1999) tietokirja
* Maalaiselämää (Mainoskimppa, 1987) sarjakuvakirja

### Näytelmät
* Silta (2009)
* Pornomusikaali (2008)
* Brändi (2005)
* Kaikki rakastaa kettutyttöä (2002)

## Aiheesta muualla
*Pyhtilän artikkeli
Stamford Bridge

**Stamford Bridge** on lontoolaisen Chelsea Football Club -jalkapalloseuran kotistadion. Stamford Bridge avattiin virallisesti 28. huhtikuuta 1877. Ensimmäisen 28 vuoden aikana Stamford Bridgellä ei kuitenkaan pelattu lainkaan jalkapalloa, vaan kilpakentällä järjestettiin *London Athletic Clubin* urheilutapahtumia.

Alun perin Stamford Bridgen stadionia tarjottiin Fulham Football Clubin käyttöön, mutta seura kieltäytyi mahdollisuudesta. Vuonna 1905 perustettiin uusi seura, Chelsea Football Club, joka siirtyi uudelle Stamford Brigde -stadionille. Vuodesta 1905 lähtien Stamford Bridge on ollut Chelsea Football Clubin jalkapallostadion.

Stadionin suunnitteli Archibald Leitch, ja se käsitti alun perin 120 metriä pitkän katsomon, johon mahtui 5000 katsojaa. Stamford Bridgellä suurin yleisömäärä saavutettiin 12. lokakuuta 1935, kun stadionilla seurasi jalkapallo-ottelua Arsenalia vastaan 82&nbsp;905 katsojaa. Nykyään stadionille mahtuu 41&nbsp;837 katsojaa.

Stadionin nimen uskotaan syntyneen useista paikallisista paikannimistä. 1700-luvun kartasta voi nähdä, että paikalla, jossa Stamford Bridge -stadion nykyään sijaitsee, Fulham Road ja Kings Road risteytyivät Stanford Creek -nimisen joen kanssa. Silta, jossa Stamford Creek -joki risteytyi Fulham Roadin kanssa, on merkitty karttaan nimellä Little Chelsea Bridge (pieni Chelsea-silta). Paikalliset kutsuivat siltaa alun perin kuitenkin Stanford Bridgeksi. Silta, joka ylitti Stanford Creekin Kings Roadin kohdalla, tunnettiin nimellä Stanford Bridge. Uskotaan, että näiden kahden sillan nimet, Stanford Creek ja Little Chelsea Bridge sulautuivat vähitellen ensin Stanford Bridgeksi, sitten Stamford Bridgeksi (kuuluisan Stamford Bridgen taistelun vaikutuksesta), ja lopulta stadionin nimeksi.

## Lähteet

## Aiheesta muualla
Cuanza Norte

**Cuanza Norte** on Angolan maakunta, joka sijaitsee maan luoteisosassa. Sen pinta-ala on 20&nbsp;500 neliökilometriä ja siellä asui vuoden 2019 arvion mukaan 509&nbsp;969 asukasta. Maakunnan hallintopaikaksi on asetettu on Cazengon kunta aiemman Ndalantandon kaupungin sijasta. Käytännössä hallintopaikka säilyi ennallaan, sillä Ndalantando on vuoden 2024 lain mukaan Cazengon kunnanosa.

Cuanza Norte sijaitsee Cuanzajoen pohjoisrannalla. Naapurimaakuntia ovat Uíge pohjoisessa, Malanje idässä, Huambo etelässä ja Bengo lännessä. Cuanza Norten ilmasto on trooppinen ja kostea. Keskimääräinen lämpötila vaihtelee 22&nbsp;°C ja 24&nbsp;°C välillä. Lämpimintä on lokakuusta huhtikuuhun, jolloin sateet ja sumu ovat yleisiä.

Ndalatando sijaitsee linnuntietä 192 kilometriä pääkaupunki Angolan Luandan keskustasta itäkaakkoon. Useat valtakunnalliset maantiet kulkevat maakunnan kautta. Maanteitse matkaa on 248 kilometriä. Ndalatandon kautta kulkee myös Luandan rautatienä tunnettu ratalinja pääkaupunki Luandasta Malanjeen.

## Kunnat
Cuanza Norte on vielä 2024 alussa jaettu kymmeneen kuntaan. 

* Ambaca
* Banga
* Bolongongo
* Cambambe
* Cazengo
* Golungo Alto
* Lucala
* Ngonguembo
* Quiculungo
* Samba Cajú

### Kunnat 2024-
Vuoden 2024 aluehallintouudistuksessa maakunta jaettiin paikallishallintoa varten 17 kuntaan (municípios) ja osa näistä aluehallinnon kolmannella tasolla edelleen 24 kunnanosaan (comunas). Uudistuksessa aiempia kunnanosia kohotettiin paikallishallinnollisesti itsenäisiksi uusiksi kunniksi. Muutoksen seurauksena kuntien lukumäärä kasvoi. Useiden kuntien pinta-ala ja asukasluku supistui merkittävät aluemenetysten johdosta. Vuonna 2025 kunnat ovat kuntaluokittelun mukaan (A on korkein ja E alin kuntaluokka): 

## Lähteet
Cuanza Sul

**Cuanza Sul** on Angolan maakunta, joka sijaitsee maan länsiosassa. Sen pinta-ala on 55&nbsp;660 neliökilometriä ja siellä asui vuoden 2022 arvion mukaan noin 2,4 miljoonaa ihmistä. Inhimillisen kehityksen indeksin (HDI= 0,454 eli matala) mukaan Cuanza Sul oli vuonna 2022 Angolan vähiten kehittynyt maakunta. Maakuntakeskus on Sumben kaupunki.

Maakunnassa asuu erityisesti kahden bantukansan väestöä: mbunduja ja ovimbunduja. Heidän käyttämiä paikallisia kieliä ovat kimbundu ja umbundu.

Cuanza Sul sijaitsee Cuanzajoen etelärannalla. Naapurimaakuntia ovat Bengo ja Cuanza Norte pohjoisessa, Malanje koillisessa, Bié idässä sekä Huambo ja Benguela etelässä. Lännessä Cuanza Sulia rajaa Atlantin valtameri. Maakunnan maasto vaihtelee rannikolta sisämaan noin 1&nbsp;500 metriä korkeisiin vuoriin. Ilmasto on trooppinen ja kuiva. Vuoden keskimääräinen lämpötila vaihtelee 24&nbsp;°C ja 28&nbsp;°C välillä. Rannikolla on sisämaata viileämpää.

## Kunnat
Ennen Angolan vuoden 2024 aluehallinnollista uudistusta, Cuanza Sul oli jaettu 12 kuntaan (municípios). Aluehallinnon kolmannella tason paikallishallintoalueita (comunas) oli 36. 
}--> || align=right |  || Gabela, Assango
|-
| Cassongue  || align=right |  || Cassongue, Pambangala, Dumbi, Atóme
|-
| Cela  || align=right |  || Sanga, Waku Kungo, Quissanga Cunjo
|-
| Conda  || align=right |  || Conda, Cunjoa
|-
| Ebo  || align=right |  || Ebo, Condé, Quissanje
|-
| Libolo  || align=right |  || Calulo, Munenga, Cabuta, Quissongo
|-
| Mussende  || align=right |  || Mussende, Quienha, São Lucas
|-
| Porto Amboim  || align=right |  || Capolo, Porto Amboim
|-
| Quibala  || align=right |  || Quibala, Dala Cachibo, Cariango, Lonhe
|-
| Quilenda  || align=right |  || Quilenda, Quirimbo
|-
| Seles  || align=right |  || Seles, Amboiva, Botera
|-
| Sumbe  || align=right |  || Sumbe, Gungo, Gangula, Quicombo
|}
### Kunnat 2024-
Vuoden 2024 aluehallintouudistuksessa maakunta jaettiin paikallishallintoa varten 24 kuntaan (municípios) ja aluehallinnon kolmannella tasolla edelleen 23 kunnanosaan (comunas). Uudistuksessa aiempia kunnanosia kohotettiin paikallishallinnollisesti itsenäisiksi uusiksi kunniksi. Muutoksen seurauksena kuntien lukumäärä kasvoi. Useiden kuntien pinta-ala ja asukasluku supistui merkittävät aluemenetysten johdosta. Vuonna 2025 kunnat ovat kuntaluokittelun mukaan (A on korkein ja E alin kuntaluokka): 


Beach in Sumbe, Angola.jpg|Sumben hiekkarantaa.
Igreja N. Sra. da Conceição, Novo Redondo (Sumbe), Angola. ca.1970. - panoramio.jpg|Sumben katedraali.
Waku Kungo - panoramio - Rogério Melo (4).jpg|Uoco Cungon kaupunkia (2014).
QUIBALA.jpg|Katunäkymä Quibalasta.


## Lähteet

## Aiheesta muualla
Pohjoisten kansojen historia

**Pohjoisten kansojen historia** () on Olaus Magnus Gothuksen kirjoittama latinankielinen pohjoismaisten kansojen historiateos, joka ilmestyi vuonna 1555. Sen Suomea koskevat osat on suomennettu.

## Kirjallisuutta suomeksi

*  (2. painos: Delfiinikirjat, 1977.)

* 

*
AIFF

**Audio Interchange File Format (AIFF)** on audiotallennusmuoto (tiedostomuoto), jota käytetään tietokoneissa. AIFF itse ei pakota pakkausta audiodatalle vaan se voi olla pakkaamattomana PCM tai LPCM koodattuna.

Tiedostomuoto tukee ääntä useassa eri formaatissa, jossa voi olla vaihtuva määrä kanavia, näytteenottotaajuus ym. Tallettavan ohjelman on kerrottava tiedot tiedoston *metadatalohkoissa* (*chunks*).

Apple suunnitteli AIFF-formaatin IFF-formaatin pohjalta (EA IFF 85), joka on säilöjämuoto AIFF:lle. AIFF-tiedostomuotoa käytetäänkin yleisimmin Apple Macintosh-tietokoneissa.

AIFF-C tai AIFC on pakattu muoto, jossa on tukea eri koodekeille (kuten ulaw). Pakatussa muodossa on `COMM`-lohko, jossa kerrotaan mikä pakkausmuoto äänelle on käytössä.

## Tiedostomuoto
AIFF-tiedoston aloittavan lohkon tunniste on `FORM`, jonka jälkeen tulee `AIFF`-tyyppi. Lohko `COMM` kertoo kanavien määrän, näytteen koon (bittien määrän näytteessä) sekä näytteenottotaajuuden tiedostossa olevalle äänidatalle. Varsinainen äänidata on lohkossa `SSND`.

AIFF-C-muodossa tunnisteen `AIFF` sijaan käytetään tunnistetta `AIFC` ja "Common"-lohko (`COMM`) on laajennettu sisältämään pakkaustiedon (tyyppitunniste ja nimi).

## Katso myös
* RIFF
* WAVE

## Lähteet
Sant’Agata Bolognese

**Sant’Agata Bolognese** on kunta Bolognan metropolikaupungissa Emilia-Romagnan alueella Italiassa. Se on kuuluisa Lamborghinin autotehtaastaan. 

Vuoden 2015 lopulla kunnassa oli 7&nbsp;291 vakituista asukasta.

## Lamborghini-museo
Audi AG osti vuonna 1998 Automobili Lamborghini SpA:n ja vuonna 2001 vattiin Lamborghini museo jossa on esillä muun muassa tehtaan tuotantoa ja prototyyppejä jotka eivät koskaan päässeet tuotantoon.


Tiedosto:Musée Lamborghini 0003.JPG|Museo ulkopuolelta.
Tiedosto:Museo Lamborghini (Sant'Agata Bolognese, Bologna, Italy) 003.jpg|Museon alakerta.
Tiedosto:Musée Lamborghini 0128.JPG|Museon yläkerran sisätiloja.


## Lähteet

## Aiheesta muualla
Aggregaatti

**Aggregaatti** eli **sähkövoimakone** (myös *polttomoottori-generaattori* tai pelkkä *generaattori*) on laitteisto, joka tuottaa sähköä esimerkiksi bensiini- tai dieselmoottorin voimalla. Laitteistossa polttomoottori tuottaa mekaanista energiaa, jonka generaattori muuttaa edelleen sähköenergiaksi. Aggregaatti on usein siirrettävä ja sen tyypillisiä käyttökohteita ovat alueet, joihin sähköverkko ei ulotu tai sähkön jakeluhäiriön varalta tarvitaan nopeasti varavirtaa. Tällaisia paikkoja ovat esimerkiksi työmaa-alueet, kesämökit, maatilat, omakotitalot, sairaalat sekä sotilasjärjestelmät ja yleisötilaisuudet maasto-olosuhteissa. Junissa käytetään vaunujen tarvitseman sähkön tuottamiseen erityisiä aggregaattivaunuja esimerkiksi ajettaessa sähköistämättömällä radalla. Aggregaatteja käytetään myös akustojen lataamiseen esimerkiksi kesämökeillä tai sotilasjärjestelmien asemakäytössä. 

Aggregaatti voi toimia itsenäisenä varavirtayksikkönä, mikäli siinä on automaattinen jännitteensäätö ja herätystoiminto sähkökatkon sattuessa. Aggregaatin tuottama virta voi olla standardin mukaista verkkosähköä vastaavaa yksi- tai kolmivaiheista virtaa, mutta sähkön laatu saattaa vaihdella hieman aggregaatin laadusta sekä teknisistä ratkaisuista riippuen. Erityisiin käyttötarkoituksiin on myös esimerkiksi 12 V, 24 V tai 48 V tasavirtaa tuottavia aggregaatteja. Käydessään normaali aggregaatti pitää suhteellisen kovaa, "säksättävää" ääntä, mutta esimerkiksi elokuva varten on saatavilla myös hiljaisempia aggregaatteja. Hyvin suuri aggregaatti on saatettu sijoittaa ajoneuvon perävaunuun tai pakettiauton / kuljetuskontin sisään, jotta sen siirtäminen olisi helppoa.

## Traktorigeneraattori
Sähköä voidaan tuottaa traktorikäyttöisellä generaattorilla. Nämä generaattorit tuottavat sähköä tyypillisesti muutamia kymmeniä kilowatteja. Traktorigeneraattorit ovat yleisiä maatalouskäytössä ja 27–60 kVA tuottavat mallit ovat suosituimpia (v. 2006). Generaattori saa voimansa traktorin voiman ulosotosta nivelakselin välityksellä, eli traktorin moottori toimii generaattorin polttomoottorina. Traktorikäyttöinen generaattori voi olla kiinnitettynä traktorin kolmipistenostolaitteisiin tai se voi olla traktorista irrallinen, omilla jaloilla oleva generaattori. Generaattorissa on hammasvaihde, jolla kierrosnopeus nostetaan 1500 tai 3000 kierrokseen minuutissa.

## Lähteet

## Aiheesta muualla
Mississippinalligaattori

**Mississippinalligaattori** eli **amerikanalligaattori** (*Alligator mississippiensis*) on suurin alligaattorilaji. Sen pituus on noin 3&nbsp;m koirailla, naarailla vähemmän, mutta pisin tavattu yksilö on ollut 5,8&nbsp;m pitkä. Sillä on vaalea vatsa, jossa ei ole luutumia tai sarveistumia, ja sitä on metsästetty nahkansa vuoksi.

## Lisääntyminen

Touko–heinäkuussa alligaattorinaaras laskee 20–70 munaa jopa metrin korkuiseen ja parin metrin levyiseen pesään, jonka se rakentaa savesta, mullasta ja kasveista. Se vartioi pesää herkeämättä 9–10 viikkoa, kunnes 20&nbsp;cm pitkät poikaset kuoriutuvat. Emo auttaa ne ulos niiden piipityksen ohjaamana. Se kaivaa poikasilleen uuden, suuremman onkalon, jonka halkaisija on yleensä yli 3&nbsp;m. Poikaset pysyvät emonsa luona 1–3 vuotta.

## Elintavat

Nuoret alligaattorit syövät enimmäkseen selkärangattomia eläimiä, mutta aikuiset voivat käydä myös suurien nisäkkäiden, kuten koirien ja kauriiden kimppuun. Ne eivät ole yleensä vaaraksi ihmisille, ja kömpelyytensä vuoksi ne eivät onnistu tekemään eläinlaumassa suurta tuhoa.

Mississipinalligaattorit ovat krokotiilieläimistä kaikkein kylmänkestävimpiä- ne voivat selvitä jonkin aikaa jopa nollaa kylmemmässä vedessä. Silloin ne pitävät kuononsa vedenpinnan yläpuolella, jotta sen ympärille jäisi aukko vedenpinnan jäädyttyä. Talven aikana ne eivät syö mitään.Kaikki nämä sopeutumat ovat tarpeen, sillä alligaattorin levinneisyysalueen pohjoisosissa talvet saattavat olla suhteellisen kylmiä.

Mississippinalligaattorit ovat matelijoiksi varsin älykkäitä. Niiden on havaittu keräävän kuonoilleen risuja houkuttaen niiden avulla pesämateriaaleja etsiviä haikaroita.Ne pystyvät ilmeisesti myös ymmärtämään, että saalistustapa on tehokas vain haikaroiden pesimäkauden aikana, koska ne käyttävät sitä vain harvoin haikaroiden pesimäajan ulkopuolella.Lisäksi niiden on huomattu kalastavan ryhmissä, kun osa ryhmän jäsenistä ajaa kalaparvea kohti matalikkoa, missä toinen ryhmän osa odottaa.

Alligaattorit elävät keskimäärin 56-vuotiaiksi.

### Kuvia

Alligator du Mississippi Ile aux Serpents 191108 1.jpg|Suomuja.
Alligator mississippiensis baby close.jpg|Poikanen.
Alligator Left Forepaw.jpg|Eturaaja.
Albino Alligator 2008.jpg|Albiino yksilö.


## Lähteet
Villafranca-vaihe

**Villafranca-vaihe** oli nisäkäsfossiilien perusteella määritelty geologinen ajanjakso noin 3–1 miljoonaa vuotta sitten plioseenikauden lopussa ja pleistoseenikauden alussa Euroopassa. Se on saanut nimensä luoteisitalialaisen kylän Villafranca d'Astin kylän mukaan. 

Villafranca-vaiheessa kehittyi nopeasti useita uusia nisäkäslajeja. Vaihe on merkittävä myös siksi, että silloin elivät varhaisimmat sellaiset hominidit, joista myöhemmin kehittyi nykyihminen (*Homo sapiens*).

## Katso myös
*Megafauna

## Lähteet

## Aiheesta muualla
* Villafranchian: the long story of a Plio-Pleistocene European large mammal biochronologic unit
* http://www.senckenberg.de/fis/doc/abstracts/37_Kahlke.pdf
* Changes in the late villafranchian mammal assemblages (from Farneta to Pirro FUs, Early Pleistocene) of Italy
Koiratutka

**Koiratutka** on laite, jolla seurataan lemmikkieläintä maastossa. Yleisin eläinten seurantalaitteiden käyttäjäryhmä on metsästäjät, joille suunnatut tuotteet on kehitetty toimimaan ääriolosuhteissa. Kaupunkeihin on erilaisia tuotteita lemmikkikissojen ja -koirien seuraamiseen.

Termi "tutka" kuvaa hyvin toimintaa, vaikka sinällään näillä koiranpaikantimilla ei ole mitään tekemistä varsinaisen tutkan kanssa. Paikannustapoja on käytössä kaksi: radiosuuntima ja GPS-paikannus

## Radiosuuntima
Koiran pannassa oleva radiolähetin lähettää signaalia, jota vastaanotetaan metsästäjällä olevalla vastaanottimella. Vastaanottimessa on suunta-antenni, jonka ansiosta vastaanotinta pyörittämällä voidaan kuulla ja nähdä, mistä suunnasta signaali kuuluu voimakkaimmin – koira on siinä suunnassa. Etäisyyden arviointi perustuu signaalin voimakkuuden arviointiin. Uusimmissa tuotteissa on automaattinen signaalin suunnan ja voimakkuuden määritys, jolloin vastaanotin näyttää suoraan kompassisuunnan koiraan ja antaa karkean etäisyysarvion.

## GPS-paikannus
Toinen yleinen paikannustekniikka on koiran pannassa oleva GPS-vastaanotin. Se lähettää tietonsa matkapuhelinverkon kautta metsästäjällä olevaan matkapuhelimeen, jossa on paikannusohjelma. Koiran paikka näkyy tämän ohjelman kartalla. Tällaisia laitteita on ollut markkinoilla vuodesta 2001.

2000-luvun alkupuolella laitteet olivat GPS-matkapuhelimista muokattuja laitteita, joissa koiralla oleva laite oli valjaissa olevassa kotelossa.

2000-luvun puolivälin jälkeen tulivat markkinoille koiratutkat, jotka on integroitu kaulapantaan. GPS-vastaanottimien epäherkkyyden vuoksi GPS-antenni sijoitettiin keskelle koiran niskaa. Koiran kaulan alle asetetussa kotelossa oli virtalähde ja muuta elektroniikkaa.

2000-luvun lopulla GPS-vastaanottimien herkkyydet paranivat, jolloin GPS-vastaanotin ja kaikki muu elektroniikka on ollut mahdollista siirtää yhteen kokonaisuuteen, joka roikkuu koiran kaulassa. Tällöin koiran pantaosaan ei tarvitse laittaa johtoja, jotka voisivat rikkoutua. Toteutuksessa on eroja eri valmistajien välillä.

Pantaan integroidut koiratutkat ovat kevyitä, eivätkä tartu risuihin niin helposti kuin valjaat. Valjaissa on kuitenkin myös etunsa: Ne näkyvät selvästi metsässä ja lisäävät koiran turvallisuutta ampumatilanteissa ja liikenteessä. Valjaassa oleva laite on ihanteellisimmalla paikalla GPS- ja GSM-signaalin suhteen, joten valjaassa oleva laite toimii parhaiten huonoissa oloissa. Muutamien merkkien paikanninosia voi käyttää sekä valjaissa että pannassa.

Nykyiset laitteet ovat vesitiiviitä, joten koira voi tarvittaessa myös uida. Nykyisissä GPS-pohjaisissa pannoissa paikannus saadaan metsästäjän matkapuhelimeen GPRS-yhteydellä tai tekstiviestillä. Ohjelmat ja laitteet sisältävät monia hyödyllisiä ominaisuuksia koiran seuraamiseen. Laitteesta saa tietoja muun muassa haukkutiheydestä, nopeudesta, akkujen tilasta ja koiran kulkemasta matkasta. Kehittyneimmissä laitteistoissa on mahdollisuus seurata laitteen kulkua myös internetistä, jolloin nähdään koko metsästysporukan sijainnit samalla kartalla. Tällöin edellytyksenä on kuitenkin saman valmistajan laitteiden ja ohjelmistojen käyttö.
Portuguesa

**Portuguesa** viittaa seuraaviin asioihin:

* "A Portuguesa", Portugalin kansallislaulu
* Portuguesa, Venezuelan osavaltio
* Portuguesa, kaupunki Rio de Janeiron osavaltiossa Brasiliassa.
Kiinanalligaattori

**Kiinanalligaattori** (*Alligator sinensis*) on huonosti tunnettu ja harvinainen laji. Se elää Jangtse-joen alajuoksulla Kiinassa.

## Koko ja ulkonäkö
Kiinanalligaattori kasvaa yleensä korkeintaan kaksimetriseksi, mutta vankeudessa se on kasvanut jopa nelimetriseksi. Kiinanalligaattori muistuttaa hyvin paljon mississippinalligaattoria, ja kuuluu samaan sukuun. Kiinanalligaattorin ruumis on litteä ja sen leuat ovat voimakkaat, mutta melko lyhyet. Pää on verraten pieni ruumiin kokoon nähden. Päässä on silmien yläpuolella samantapaiset sarveislevyt, kuten monilla kaimaaneilla. Häntä on lyhyt. Jalat ovat pienehköt ja niistä puuttuu varpaita yhdistävä räpyläpoimu. Kiinanalligaattori liikkuu maalla kömpelösti.

Väritykseltään laji on selkäpuolelta mustanvihertävä ja vatsassa saattaa olla vaaleita tai harmaita raitoja. Nuorilla alligaattoreilla on keltaisia ja mustia täpliä, ja niiden ruumiin poikki kulkee keltaisia raitoja, joita vartalon alueella on viisi ja pyrstössä kahdeksan.

## Levinneisyys ja elinympäristö
Kiinanalligaattoria tavataan vain Jangtse-joen alajuoksun laaksoalueella lähellä Shanghaita. Se elää soilla, järvillä ja hitaasti virtaavissa jokialueilla ja pienissä joissa. Alueella on talvella niin kylmää, että laji viettää suuren osan vuodesta talvihorroksessa. Kiinanalligaattoreita on luonnossa enää alle 200 ja laji on äärimmäisen uhanalainen. Useimmat kiinanalligaattorit elävätkin jo vankeudessa. Laji on rauhoitettu.

## Ravinto
Kiinanalligaattori saalistaa yleensä öisin. Saaliseläimet ovat pääasiassa kotiloita, simpukoita ja kaloja, mutta tilaisuuden tullen ne nappaavat myös muita eläimiä kuten rottia, kilpikonnia ja ankkoja. Lajin ei tiedetä hyökänneen ihmisen kimppuun.

## Lisääntyminen
Kiinanalligaattorinaaraat rakentavat pesänsä muutaman metrin päähän vesirajasta, puiden varjoon. Pesäkeko koostuu kuolleista lehdistä, pohjamudasta ja muusta orgaanisesta aineksesta. Takaraajoillaan naaras kaivaa pesän huipulle syvennyksen, johon se munii 20–40 munaa. Sen jälkeen se peittää munat ja vartioi niitä pesärosvoilta. Naaras lepää usein pesän luona pitäen päätään ja kaulaansa pesään nojaten, välillä se pulahtaa veteen ja kastelee pesän, jolloin munat säilyttävät kehitykselleen tarpeellisen kosteuden ja lämpötilan. Kuoriuduttuaan poikaset suuntaavat veteen valon ja kosteuden ohjaamina. Poikaset tulevat sukukypsiksi 5–7-vuotiaina. Ne kasvavat nuorina nopeasti. Ne elävät luonnossa korkeintaan 50 vuotta ja vankeudessa 70 vuotta.

## Lähteet
* 
* 
* 

### Viitteet
Endre Ady

**Endre Ady** (22. marraskuuta 1877 Érmindszent – 27. tammikuuta 1919 Budapest) oli yksi Unkarin merkittävimmistä runoilijoista. 1900-luvun alussa, kun muut nuoret unkarilaiset runoilijat seurasivat Sándor Petőfia ja jäljittelivät kansanrunouden tyyliä ja poljentoa, Ady toi modernin runouden tuulia unkariin.  Myös Adyn ensimmäisissä kirjoissa näkyy Petőfin vaikutus selvänä. Myöhemmin Ady sai vaikutteita Baudelairelta ja Verlainelta. 

Ady tunnetaan parhaiten rohkeista eroottisista runoistaan, mutta hän kirjoitti myös uskonnollisia ja vallankumouksellisia runoja. Hänen ilmaisunsa oli muodoltaan, kieleltään ja sisällöltään radikaalia, ja siinä sekoittuivat erotiikka, politiikka, raamatullinen tyyli ja maailmanlopun näyt. 

Adya on verrattu aikalaiseensa Eino Leinoon muun muassa kansanlaulujen rytmiikan käytön takia. 

## Suomennetut teokset
* *Eliaan vaunuissa: runoja* (valikoima), 1977, Kirjapaja; suom. Anna-Maija Raittila; 
* *Endre Ady 1877–1919* (valikoima) ([1977], Kulttuurisuhteiden instituutti; suom. Arvo Turtiainen)
* *Lensi riikinkukko: Endre Adyn runoja suomeksi* (valikoima), 1978, SKS; toim. Hannu Launonen & Tamás Márk; 

Adyn runoja on julkaistu suomennoksina lehdissä. Lisäksi Adyn runoja on julkaistu seuraavissa antologioissa::
* *Vapauden tulet*, 1952, Kansankulttuuri; toim. Arvo Turtiainen 
* *[[Unkarin lyyra |Unkarin lyyra. Unkarilaista lyriikkaa keskiajasta nykyaikaan]]*, 1970, SKS; toim. ja suom. Toivo Lyy 
* *[[Tuhat laulujen vuotta]]*, 1974, WSOY; toim. Aale Tynni; uusittu ja täydennetty laitos; 
* *Taivas irtosi maasta: unkarilaista lyriikkaa 1900-luvulta*, suom. ja toim. Anna-Maija Raittila, alkusanat Lajos Szopori Nagy; Helsinki: Kirjayhtymä 1986 

## Lähteet

## Aiheesta muualla
* Päivittyvä luettelo Endre Adyn suomennetuista runoista.  Lahden kaupunginkirjaston runotietokanta
Orestes Kindelán

**Orestes Kindelán** (s. 1. marraskuuta 1964 Palma Soriano) on kuubalainen baseballpelaaja. Hän voitti Kuuban joukkueessa mitalin kolmissa ensimmäisissä olympialaisissa, joissa baseball oli virallisena lajina mukana. Vuosien 1992 ja 1996 kisoissa hän oli voittamassa kultaa ja 2000 hopeaa. Maailmancupissa Kindelán oli mukana voittamassa kultaa 1998 ja 2001.

Vuonna 2002 38-vuotiaana Kindelán aloitti ammattilaisuran Japanin liigassa Shidaxin joukkueessa.

## Aiheesta muualla
*
Yo-Yo

**Yo-Yo** (oik. **Yolanda Whittaker**, s. 4. elokuuta 1971) on yhdysvaltalainen rap-artisti, joka tunnettiin pääasiassa hip hop -fanien ja musiikkikriitikoiden keskuudessa 1990-luvun aikana.

Yo-Yo oli vierailevana artistina Ice Cuben albumilla *[[AmeriKKKa's Most Wanted]]* vuonna 1990. Hänen debyyttialbuminsa oli vuonna 1991 julkaistu *[[Make Way for the Motherlode]]*. Albumin suosituin kappale oli *You Can't Play With My Yo-Yo*, joka tehtiin yhteistyössä Ice Cuben kanssa. Vuonna 1992 julkaistu albumi *[[Black Pearl (Yo-Yon albumi)|Black Pearl]]* sai hyvän vastaanoton kriitikoilta. Se keskittyi positiivisiin ajatuksiin ja nosti aiheen vastakohdaksi gangsta rap -tyylille. Yo-Yo äänitti ja julkaisi lisää hittejä, kuten vuonna 1993 julkaistun kappaleen *You Better Ask Somebody*. Vuonna 1993 julkaistiin myös albumi *Total Control*. Vuonna 1998 Yo-Yo sai valmiiksi hänen viidennen ja viimeisimmän albuminsa nimeltä *Ebony*, mutta sitä ei koskaan julkaistu.

## Lähteet

## Aiheesta muualla
* Yo-yon biografia
Autuansaari

**Autuansaari** () on historiallinen kaupunginosa ja kunnallishallintoalue Pietarin kaupungin Kirovin piirissä Venäjällä. Se sijaitsee kaupungin keskustan lounaisosassa.

Paikalla on sijainnut keskiaikainen *Lahden* suurkylä, joka vuoden 1499/1500 Novgorodin Vatjan viidenneksen verokirjassa mainitaan nimellä *Lahta u morja* (suomeksi *Lahti meren rannalla*) erotuksena pohjoisemmasta Lahden kylästä. 1600-luvun loppupuolella kylän nimeksi tuli *Auhtua*, joka perustuu maaperän laatua kuvaavaan sanaan *auhta* ’hiekkaperäinen, kuohkea’. Asukkaina oli ortodoksisia inkerikkoja ja Suomesta siirtyneitä inkeriläisiä. Myöhemmin Autuansaaren suomalaiset kuuluivat Pyhän Marian seurakuntaan.

1800–1900-lukujen vaiheessa Autuansaari oli Pietarin teollista laitakaupunkia. Suurin osa asukkaista työskenteli Putilovin eli nykyisessä Kirovin tehtaassa. Alueen uudelleenrakentaminen alkoi 1920-luvulla. Vuosina 1937–1941 rakennettiin Statšekin prospektin ja Krasnoputilovskaja-kadun välinen asuinalue. Leningradin piirityksen aikana rintamalinja kulki kaupunginosan eteläpuolitse. Asuntorakentamista jatkettiin 1940-luvun lopulla. Vuonna 1955 avattiin Avtovon metroasema.

## Lähteet

## Aiheesta muualla
* Autuansaari Pietari-tietosanakirjassa
Magnetohydrodynamiikka

**Magnetohydrodynamiikka** (MHD) on tieteenala, joka tutkii sähköä johtavien nesteiden dynamiikkaa. Tällaisia nesteitä ovat esimerkiksi plasma, nestemäinen metalli ja suolavesi. 

Sana magnetohydrodynamiikka on johdettu sanoista magneettikenttä (magneto), neste (hydro) ja liike (dynamiikka).

Alan tutkimuksen aloitti Hannes Alfvén, joka sai työstään Nobelin fysiikanpalkinnon 1970.

Magnetohydrodynamiikkaa kuvaavat yhtälöt ovat yhdistelmiä Navier-Stokesin nesteiden dynamiikkaa kuvaavista yhtälöistä ja Maxwellin sähkömagnetismia kuvaavista yhtälöistä.

Perinteinen magnetohydrodynamiikka kuvaa plasmaa yksikomponenttisena sähkömagneettisena nesteenä. Yhtenä tärkeänä tutkimuksessa on kehittää mahdollisimman hyviä johteita, joilla olisi vastus mahdollisimman alhainen. 

Tähtitieteessä MHD on tuttu, koska on esitetty, että jopa 99% tai ylikin maailmankaikkeuden aineesta olisi plasmaa.

## Katso myös

* Magnetohydrodynaaminen propulsio  

## Lähteet
Petr Hrbek

**Petr Hrbek** (s. 3. huhtikuuta 1969 Praha, Tšekkoslovakia) on tšekkiläinen jääkiekkoilija. Pelipaikaltaan hän oli laitahyökkääjä.

## Ura

Hrbek aloitti uransa Tšekkoslovakian liigassa Sparta Prahassa kaudella 1988–1989. Seuraavan kauden hän pelasi Dukla Jihlavassa, kunnes palasi Sparta Prahaan kausiksi 1990–1992. Detroit Red Wings varasi hänet NHL:ään 1988 varaustilaisuuden kolmannella kierroksella numerolla 59. Hän siirtyi Pohjois-Amerikkaan syksyllä 1992 ja pelasi AHL-joukkue Adirondack Red Wingsissä, mutta siirtyi kesken kauden takaisin Sparta Prahaan. Seuraavalla kaudella hän siirtyi kesken kauden Saksan Star Bulls Rosenheimiin, jossa pelasi loppukauden lisäksi myös kauden 1994–1995. Kaudet 1995–2001 Hrbek pelasi Tšekin Extraliigaa Sparta Prahassa ja HC Chemopetrol Litvinovissa. Kaudella 2001–2002 hän pelasi Ruotsin ja Saksan toiseksi korkeimmilla sarjatasoilla. Seuraavaksi kaudeksi hän palasi Extraliigaan HC Havirov Panthersiin. Vuodesta 2003 lähtien hän on pelannut Saksan neljänneksi korkeimmalla sarjatasolla.

Maajoukkueurallaan Hrbek edusti Tšekkoslovakiaa vuoden 1992 MM-kisoissa sekä talviolympialaisissa. Molemmista kisoista tuloksena oli pronssia. Hrbek valittiin 1992 MM-kisojen tähdistökentälliseen. Tšekin paidassa hän pelasi 1993 MM-kisoissa, joissa saavutuksena oli taas pronssi, sekä 1994 talviolympialaisissa, missä Tšekki sijoittui viidenneksi.

## Lähteet

## Aiheesta muualla
* 
*
WAV

**WAV** (tai **WAVE**) on tiedostomuoto jota käytetään äänen tallentamiseen. Se on Microsoftin ja IBM:n käyttämä audioformaatti, joka käyttää RIFF säiliötä tallentamaan pakkaamatonta PCM- tai LPCM-audiota.

WAVE-muotoa ei käytetä yleensä pitempien äänien tallentamiseen, koska pakkaavat formaatit kuten MP3, OGG ja FLAC mahdollistavat pienemmät tiedostot, jotka vaativat vähemmän tallennuskapasiteettia ja helpomman siirron. WAVE-tiedosto ei voi olla myöskään neljää gigatavua suurempi.

## Tiedostomuoto
WAVE voi sisältää ääntä eri kanavamäärillä, eri näytteenottotaajuuksilla ja näytteen leveys (bittien määrä) voi olla eri. Tiedoston aloittavan lohkon tunniste on `RIFF` ja sisällön aloittavan lohkon tunniste on `WAVE`. Lohko nimeltä `fmt ` kertoo äänidatan muodon ja `data`-lohko sisältää varsinainen äänidatan.

## Katso myös

* AIFF
* RF64

## Lähteet
Akure

**Akure** on kaupunki Lounais-Nigeriassa. Se on Ondon osavaltion pääkaupunki ja suurin kaupunki. Kaupungin asukasluku oli vuonna 2016 noin 575&nbsp;000. Enemmistö kaupungin asukkaista kuuluu joruboihin. 

## Lähteet
Kustom

**Kustom** on yhdysvaltalainen vahvistimien valmistaja, joka aloitti toimintansa vuonna 1966. Yhtiö valmistaa myös oheistarvikkeita.